Միսս Տիեզերք 2019

Միսս Տիեզերք 2019 (), գեղեցկության 68-րդ միջազգային մրցույթը։ Տեղի է ունեցել 2019 թվականի դեկտեմբերի 8-ին Ատլանտայի «Tyler Perry Studios» սրահում։ Հաղթող է ճանաչվել Հարավաֆրիկյան Հանրապետության ներկայացուցիչ Զոզիբինի Տունզին։

Երեկոյի հաղորդավարը տասնհինգերորդ անգամ Սթիվ Հարվին էր, իսկ ֆոնային հաղորդավարներն էին Օլիվիա Կալպոն և Վանեսա Լաշեն։ Բեմում ելույթ է ունեցել Էլլի Բրուկը։ Նոր թագը պատրաստվել է «Mouawad» ընկերության կողմից։

Անդրկուլիսային

Անցկացման վայր 
2018 թվականի դեկտեմբերին ֆիլիպինացի քաղաքական գործիչ, բիզնեսմեն Չավիթ Սինգսոնը, որը հովանավորել էր «Միսս Տիեզերք 2016» գեղեցկության մրցույթը, հայտարարեց, որ 2019 թվականի գեղեցկության մրցույթը կկայանա Հարավային Կորեայի մայրաքաղաք Սեուլում, որտեղ 1960 թվականին տեղի էր ունեցել մրցույթներից մեկը։ Նա նաև նշեց, որ կօգնի նախապատրաստական աշխատանքներին, չնայած այդ ժամանակ մանրամասները դեռևս վերջնականապես որոշված չէին։ «Միսս Տիեզերք» մրցույթի կազմակերպիչները երբեք դա չեն հաստատել։ Ավելի ուշ՝ 2019 թվականի ապրիլին, հաղորդվեց, որ մրցույթի անցկացման հավանական վայրեր են նաև Ֆիլիպինները և Ռիո դե Ժանեյրոն։ Ֆիլիպինների նկատմամբ հետաքրքրությունն աճել էր 2018 թվականին Կատրիոնա Գրեյի հաղթանակից հետո։ Միևնույն ժամանակ, ՅՈՒՆԵՍԿՕ-ն Ռիո դե Ժանեյրոն հռչակել է 2020 թվականի ճարտարապետության համաշխարհային մայրաքաղաք և նախատեսում է քաղաքում անցկացնել ավելի շատ միջազգային միջոցառումներ։ 2019 թվականի օգոստոսին պարզվեց, որ Իսրայելը նույնպես շահագրգռված է մրցույթի անցկացմամբ։ Պրոդյուսերներ Դենի Բենհամի և Ասաֆ Բլեհերի կողմից մշակված նախագծի համաձայն՝ Իսրայելում մրցույթի անցկացման բանակցությունները սկսվել են Եվրատեսիլ 2019 երգի մրցույթի հաջող անցկացումից հետո, և եթե չստացվի 2019-ին, ապա հետաքրքրված են այն անցկացնել 2020 թվականին։ Սակայն Իսրայելում մրցույթի անցկացումն առաջացնում էր որոշ դժվարություններ, քանի որ մասնակից մի շարք երկրներ չէին ճանաչում Իսրայելը, և նրանցից հատուկ թույլտվություն էր պահանջվում երկիր մուտք գործելու համար էր։

2019 թվականի մայիսին Չավի Սինգսոնի դուստրը՝ Ռիշել Սինգսոն-Մայքլը, հայտարարեց, որ Ֆիլիպինները մի շարք երկրներից է, որն իրավասու է մրցույթն անցկացնել, և «LCS Group»-ը ձգտում է հյուրեր ընդունել Ֆիլիպիններում կամ Հարավային Կորեայում։

2019 թվականի հոկտեմբերի 31-ին «Միսս Տիեզերք» մրցույթիի կազմակերպիչները հայտարարեցին, որ գեղեցկության մրցույթը կանցկացվի 2019 թվականի դեկտեմբերի 8-ին Միացյալ Նահանգներում։

Մասնակիցների ընտրություն 
Մրցույթին մասնակցել է 90 երկրի և տարածքի ներկայացուցիչ։ «Միսս Բելգիա 2018»-ի հաղթող Անգելինա Ֆլոր Պուան ընտրվել էր՝ մասնակցելու «Միսս Տիեզերք 2019»-ին, իսկ նրան հաջորդը՝ «Միսս Բելգիա 2019» Ելենա Կաստրո Սուարեսը՝ «Միսս Աշխարհ 2019»-ին։ 2019 թվականի հաղթողին հայտարարելուց հետո «Միսս Ֆրանսիայի» կազմակերպիչները որոշեցին չմասնակցել միջազգային մրցույթին։ Հնդկաստանի ներկայացուցիչ Վարտիկա Սինգհը ընտրվեց՝ մասնակցելու մեկ այլ գեղեցկության մրցույթի՝ «Miss Diva»-ին։ Հնդկաստանի ներկայացուցիչը նախկինում մասնակցել էր նաև «Miss Grand International 2015» մրցույթին։ Լեհաստանի ներկայացուցիչը Օլգա Բուլավան էր, սակայն ազգային մրցույթի կազմակերպիչները հրաժարվեցին մասնակցել մրցույթին։ Ուրուգվայի ներկայացուցիչ Ֆիոնա Տենուտան ընտրել էր քասթինգի միջոցով, քանի որ կազմակերպիչները չէին կարողացել գտնել հովանավորներ իրական մրցույթ անցկացնելու համար։ Վիետնամի ներկայացուցիչ Հուանգ Տուին ընտրվել է  գեղեցկության ազգային մրցույթի ղեկավար Դոնգ Թրոնգ Թհիեն Լիի կողմից։ Մնացած մասնակիցներն ընտրվել են համապատասխան ազգային մրցույթներում հաղթելուց կամ ազգային մրցույթում հատուկ լրացուցիչ կոչում ստանալուց հետո։

Մրցույթին առաջին անգամ են մասնակցել Բանգլադեշը և Հասարակածային Գվինեան, իսկ վերադարձել են Լիտվայի, Սիերա Լեոնեի, Տանզանիայի ներկայացուցիչները։ Լիտվան չէր մասնակցել 2014 թվականից, Սիերա Լեոնեն՝ 2016 թվականից, իսկ Տանզանիան՝ 2017 թվականից։ Գանան, Հունաստանը, Գվատեմալան, Հունգարիան, Ղրղզստանը, Լիբանանը, Ռուսաստանը, Շրի Լանկան, Շվեյցարիան, Զամբիան հրաժարվել են մրցույթին մասնակցելուց։ Գանան կվերադառնա 2020 թվականին։ Հունաստանի կազմակերպիչները հրաժարվեցին մասնակցել այն բանից հետո, երբ իրենց ընտրած մասնակիցը՝ Էրիկա Կոլանին, անհայտ պատճառներով չկարողացավ մասնակցել։ Ղրղզստանը ևս դուրս եկավ մրցույթից, երբ ընտրված մասնակից Էլմարա Բուրանբաևան որոշեց չմասնակցել որևէ միջազգային մրցույթի։ Լիբանանը հրաժարվեց մասնակցել մրցույթին երկրում տեղի ունեցող բողոքի ցույցերի պատճառով։ Ռուսաստանի ներկայացուցիչ Ալինա Սանկոն ներկայացվել էր «Միսս Աշխարհ 2019» և «Միսս Տիեզերք 2019» մրցույթներին, սակայն դրանց անցկացման օրերի մոտ լինելու պատճառով հրաժարվեց մասնակցել վերջինիս։ Միսս Ռուսաստանի կազմակերպիչները չկարողացան փոխարինող ներկայացնել։ Զամբիան հրաժարվեց մասնակցել ֆինանսական խնդիրների պատճառով, իսկ Գվատեմալան, Հունգարիան, Շրի Լանկան և Շվեյցարիան՝ ազգային մակարդակում մրցույթ չանցկացնելու կամ հաղթող չընտրելու պատճառով։

Գեղեցկության մրցույթ

Ձևաչափ 
Ինչպես ներկայացվել էր 2018 թվականին, մասնակիցների ցանկից փակ հարցազրույցի և լողազգեստով ու երեկոյան զգեստով նախնական ելույթի միջոցով ընտրվել էր կիսաեզրափակիչ փուլի քսան մասնակից։

Ժյուրի 
Գաբի Էսպինո - վենեսուելացի դերասանուհի
Սազան Հենդրիքս - ամերիկյան գործարար կին
Ռիյո Մորի - Միսս Տիեզերք 2007 Ճապոնիայից
Կարա Մունդ - Միսս Ամերիկա 2018
Բոզոմա Սենթ-Ջոն - ամերիկացի ձեռներեց և մարքեթինգի բաժնի ղեկավար
Քրիսթլ Ստյուարտ - ամերիկացի դերասանուհի և Միսս ԱՄՆ 2008
Պաուլինա Վեգա – Միսս Տիեզերք 2014 Կոլումբիայից

Ցուցանիշներ

Հատուկ մրցանակներ

Մասնակիցներ 

Գեղեցկության մրցույթի մասնակիցները․

Տես նաև 

Միսս Տիեզերք (գեղեցկության մրցույթ)
Միսս Տիեզերք 2018

Ծանոթագրություններ

Արտաքին հղումներ 

«Միսս Տիեզերք» մրցույթի պաշտոնական կայք

Միսս Տիեզերք
Գեղեցկության մրցույթներ